Pat Cipollone

Pasquale Entoni " Pet " Cipollone - amerikalik advokat, Prezident Donald Trumpning Oq uyda maslahatchisi bo'lib ishlagan.

Yoshlik davri 
Cipollonening otasi italiyalik muhojir va zavodning oddiy ishchisi edi. Onasi uy bekasi edi. U bolaligining ko'p qismini Bronksda o'tkazdi. Oilasi Shimoliy Kentukkiga ko'chib o'tdi va u yerda 1984-yilda Kovington katolik o'rta maktabini tamomladi. U 1988- yilda Fordham universitetini iqtisod va siyosat falsafasining sinf valediktorligi bo'yicha bakalavr darajasiga ega bo'lgan. U Chicago universitetining huquqshunoslik fakultetida o'qigan. U yerda Chikago universitetining huquqshunos muharriri bo'lib ishlagan va 1991-yilda huquqshunoslik doktori unvonini olgan.

Faoliyati 
U 1991-1992-yillarda Qoʻshma Shtatlarning Oltinchi Apellyatsiya sudi sudyasi Denni Boggsning yordamchi sudyasi bo'lib ishladi.1992–1993-yillarda Bosh prokuror Wiliam P. Barrning yordamchisi boʻlib ishlagan.

Cipollone "Kirkland & Ellis" yuridik firmasi bilan ishlagan va Oq uy maslahatchisi lavozimini egallashdan oldin "Stein", "Mitchell", "Cipollone", "Beato & Missner" kompaniyalarida va tijorat sudlarida ham ishlagan. Uning mijozlari orasida Prezident Donald Trump, "Radio Ingraham LLC" va "Sony Entertainment" bor edi.

Cipollone matbuot xabarlariga ko'ra, 2017–2018- yillarda 6,7 million dollar daromad olgan.

Oq uy maslahatchisi 
Cipollone 2018-yil oktabr oyida prezident Donald Trump tomonidan Oq uy maslahatchisi etib tayinlangan. U 2018-yil 17-oktabrda lavozimini tark etgan Don MakGahnning oʻrniga keldi. Cipollone rasman 2018-yilning 10-dekabrida bu vazifani oʻz zimmasiga oldi.

Oq uy maslahatchisi sifatida, Cipollone Oq uyning Donald Trumpga impichment bo'yicha shug'ullanuvchi asosiy xodimi edi. 2019-yil oktabr oyida u Demokratik partiyasi rahbarlariga impichment bo'yicha sakkiz betlik xatni yozib imzoladi. U ijro hokimiyati haqida keng fikr bildirdi va demokratlarning xatti-harakatlarining qonunlarga putur yetkizishi haqida yozadi. Bu maktub prezident Trumpning Vakillar palatasining impichment boʻyicha surishtiruviga toʻsqinlik qilganligi haqidagi ayblovga javob sifatida yozilgan edi. 2019-yil dekabr oyida Cipollone Vakillar palatasining sud qo'mitasi raisi Jerry Nadlerning Oq uy yoki Trumpning o'zi yig'ilishda ishtirok etish talabiga javoban ikkita xat yozdi. Uning soʻzlariga koʻra, Trump ishtirok etmaydi, chunki rejalashtirilgan tinglovlar “prezidentga adolatli jarayon koʻrinishini taqdim etmaydi” va surishtiruv “mutlaqo asossiz”.

2020-yil 14-yanvarda Cipollone impichment boʻyicha sud ishida prezident Donald Trampni himoya qiluvchi advokatlar jamoasiga biriktirildi. Senatda impichment bo'yicha sud jarayonida Cipollone Kongressni bir qator masalalar bo'yicha chalg'itdi. Jumladan, respublikachi partiyasining kongress a'zolari impichment so'rovi masalasidagi yig'ilishga kiritilmagan deb yolg'on da'vo qildi.

2020-yilgi saylovlar 
2021-yil yanvar oyida Cipollone Oq uyda boʻlib oʻtgan yigʻilishda qatnashgan. U yerda bosh prokuror vazifasini bajaruvchi Jeffrey A. Rozenni Adliya vazirligi fuqarolik boʻlimi boshligʻi vazifasini bajaruvchi Jeffrey Clark bilan almashtirish taklifiga qarshi chiqqan. Clark, Rozendan farqli o'laroq, Trumpning saylovlardagi firibgarlik haqidagi da'volarini ko'rib chiqishga va Trumpga 2020-yilgi saylov natijalarini bekor qilish bilan yordam berishga tayyor edi. Xususan, Clark Jorjiya shtati qonunchilariga, o'z shtatlarida Baydenning g'alabasini bekor qilishga chaqiruvchi xat yubormoqchi edi va Cipollone bunga keskin e'tiroz bildirdi.

Trump 2021-yil 6-yanvarda AQSh Kapitoliysiga hujumga sabab boʻlgan hokimiyatda qolish sxemalarini amalga oshirgan boʻlsa-da, Cipollone va uning jamoasi aʼzolari prinsipial ravishda isteʼfoga chiqish bilan tahdid qilgan.

Shaxsiy hayot 
Cipollone - katolik. National Catholic Prayer Breakfast asoschisi va "Catholic Information Center" boshqaruvi a'zosi. Uning oʻn nafar farzandi bor. Cipollonening qizlaridan biri "The Ingraham Angle" uchun kutubxonachi bo'lib ishlaydi.

Yana qarang 

 Tramp-Ukraina mojarosi

Manbalar

Havolalar 

 Stein, Mitchell, Cipollone, Beato va Missner profili   Archived  -da arxivlangan
 C   Appearances
Yashayotgan insonlar
1966-yilda tugʻilganlar